แกนนำเสื้อแดงส่งสัญญาณปรองดอง : เตือนมิคสัญญีหลังเลือกตั้ง
กฤติความขัดแย้งหลังการเลือกตั้งใหญ่มีโอกาสเกิดขึ้นมากน้อยแค่ไหน,แกะรอยได้จาก นายจตุพร พรหมพันธุ์ ประธานแนวร่วมประชาธิปไตยต่อต้านเผด็จการแห่งชาติ (นปช.) ซึ่งได้รับอิสรภาพพ้นโทษหมิ่นประมาทถูกจำคุก 1 ปีมาหมาดๆ ให้สัมภาษณ์ ทีมข่าวการเมือง ว่า ในฐานะอยู่ในเหตุการณ์พฤษภาคม 2535 และเหตุการณ์ปี 2553,การเมืองช่วงพฤษภา 35 มหาวิทยาลัยรามคำแหงเป็นฐานที่มั่นสุดท้าย ที่นักศึกษาและประชาชนตัดสินใจใช้ต่อสู้ สุดท้ายพระบาทสมเด็จพระเจ้าอยู่หัวรัชกาลที่ 9 ทรงขจัดปัดเป่าทุกข์ภัย อย่าศึก ขอให้ทั้งสองฝ่ายที่ขัดแย้งช่วยกันคิด หันหน้าเข้าหากัน ไม่เผชิญหน้ากัน,เกิดการเปลี่ยนแปลงทางการเมือง แก้ไขรัฐธรรมนูญ ผู้นำ รสช. (คณะรักษาความสงบเรียบร้อยแห่งชาติ) นิรโทษกรรมให้ตัวเองและประชาชน หลังจากนั้นนายกรัฐมนตรีลาออกและได้รัฐบาลจัดการเลือกตั้งชั่วคราว มีนายอานันท์ ปันยารชุน เป็นนายกฯ เฉพาะแค่ 2 เหตุการณ์มีประชาชนเสียชีวิตร่วม 200 คน,รัฐธรรมนูญปี 2534 ถูกออกแบบให้ยุ่งยากน้อยกว่ารัฐธรรมนูญปี 2560 สมัยนั้นมีโอกาสได้เจอประธานคณะกรรมการยกร่างรัฐธรรมนูญและเป็นประธานคณะกรรมการร่างรัฐธรรมนูญปี 2560,ได้คัดค้านบางมาตรา เช่น ประเด็นให้นายกฯใช้อำนาจได้ทั้งนิติบัญญัติ บริหารและตุลาการ ในที่สุดยอมถอย ประเด็นนายกฯมาจาก ส.ส.หรือไม่ บรรดาแม่ทัพนายกองบอกจะไม่รับตำแหน่งต่อ นักการเมืองเสนอให้แก้ไข,แต่ยังไม่ทันได้แก้ไขก็เกิดเหตุพฤษภาทมิฬเสียก่อน,ขณะที่รัฐธรรมนูญปี 2560 ผ่านประชามติ ถูกออกแบบให้เกิดปัญหาตามมา อาทิ สมาชิกวุฒิสภา (ส.ว.) 250 คน เท่ากับหนึ่งที่จะสั่งไปซ้ายไปขวาก็ได้ ในเมื่อรัฐธรรมนูญกำหนดให้ ส.ว.และสมาชิกสภาผู้แทนราษฎร (ส.ส.) เลือกนายกฯ ความเป็นจริงนายกฯขึ้นอยู่กับ ส.ส.,รัฐธรรมนูญของประเทศเมียนมาก็ผ่านประชามติเกิน 90 เปอร์เซ็นต์ หลังทหารยกร่างรัฐธรรมนูญวางกลไกทุกอย่างไว้ในนั้น พอเลือกตั้งนึกว่าจะชนะ เชิญต่างชาติมาสังเกตการเลือกตั้ง,หารู้ไม่ว่าเป็นกลอุบายของประชาชน ผลเลือกตั้งออกมาทหารแพ้ยับ 90 เปอร์เซ็นต์,การเลือกตั้งใหญ่ก็เหมือนกัน ไม่ว่าจะได้เสียงมากหรือเสียงน้อยก็จัดตั้งรัฐบาลยาก,สมมติเอานายกฯคนนอก เคยเป็นผู้ที่มีอำนาจ ใช้ดาบมาตรา 44 เป็นรัฏฐาธิปัตย์ ใช้อำนาจทั้งฝ่ายบริหาร ฝ่ายนิติบัญญัติ และฝ่ายตุลาการ เหมือนมีไม้เท้าวิเศษ เชือกกายสิทธิ์ ไร้คนต่อกร ใครฟ้องร้องกล่าวหาไม่ได้, ,ทันทีก้าวขึ้นเป็นนายกฯคนนอก ไร้ไม้เท้าวิเศษและเชือกกายสิทธิ์ ไม่มีภูมิคุ้มกัน บทเรียนสำคัญสมัยรัฐบาลจอมพลถนอม กิตติขจร มีบุคลิกเฉพาะตัวสุขุมนุ่มลึก สุภาพ ใจเย็น แต่ทันทีที่พรรคสหประชาไทย เป็นแกนกลางจัดตั้งรัฐบาล สมาชิกพรรคต่อรองผลประโยชน์ คุมลูกพรรคไม่ได้ เพราะ ส.ส.ไม่ใช่ทหารจะสั่งซ้ายหันขวาหันได้,จอมพลถนอมทนไม่ได้ต้องยึดอำนาจตัวเอง นำไปสู่เหตุการณ์ 14 ตุลา 16,เราต้องไม่ลืมว่าก่อนการเลือกตั้งจะเปิดให้รณรงค์หาเสียง เป็นการสะสมบ่มเพาะอารมณ์ของประชาชนว่า อยากได้ใครมาเป็นนายกฯ หากไม่เป็นไปตามความต้องการ ภาษาชุมนุมเขาเรียกว่าสถานการณ์สุกงอมหรือถึงจุดไคลแมกซ์ พอไปหักมุมก็เกิดปัญหาทันที,ยังไม่นับรวมถูกอภิปรายไม่ไว้วางใจกลางที่ประชุมสภาผู้แทนราษฎร ไม่มีการถือยศถืออย่าง เห็นต่างต่อหน้าก็อภิปราย ท่านจะทนได้หรือไม่ หลังจาก 5 ปีบริหารประเทศไม่มีใครกล้าเถียงท่านสักคน มีคนเห็นต่างน้อยมาก,ถ้าได้นายกฯคนใน จะต้องเผชิญด่านวุฒิสภาในด้านการพิจารณากฎหมายต่างๆ และเจอองค์กรอิสระ ดั่งเช่นช่วง 10 ปีที่ผ่านมา รัฐบาลบริหารประเทศไม่ได้ ก็เกิดเรื่องราวมากมาย เช่น ถูกตีความว่านโยบายขัด พ.ร.บ.ยุทธศาสตร์ชาติหรือไม่ แค่นี้ก็ลำบากแล้ว จะเจอปัญหาอย่างรุนแรงตามมาแน่นอน,นายกฯคนนอกก็มีปัญหา ได้นายกฯคนในก็เพื่อรอนายกฯคนนอกเข้ามา,ลองคิดดูว่ารัฐบาลจะมีจุดจบอย่างไร อยู่ได้ 3 เดือน 5 เดือน,หลังเลือกตั้งเสร็จได้นายกฯคนในหรือนายกฯคนนอก ประเทศไทยย่อมเจอวิกฤติทั้งสิ้น, ,ตอนผมออกจากคุกได้คิดแบบราษฎรเต็มขั้น เพราะไม่สามารถลงรับสมัครรับเลือกตั้งได้ตามเงื่อนไขวาจาที่ประกาศก่อนการยึดอำนาจและเงื่อนไขตามรัฐธรรมนูญต้องคำพิพากษาถูกจำคุก อายุ 63 ถึงพ้นโทษลงสมัคร ส.ส.ได้ ขอเสนอให้ทุกฝ่ายต้องมาคุยกัน เพื่อร่วมแก้ไขก่อนที่ประชาชนจะตาย ไม่ใช่ตายแล้วค่อยมาแก้ไข,เพราะท้ายที่สุดเมื่อมีวิกฤติก็ต้องมีการต่อสู้ คนตายคือประชาชน เหมือนกงล้อประวัติศาสตร์ 86 ปีเรายังก้าวข้ามไปไม่ได้ ผมไม่ต้องการเห็นวีรชนแล้ว,โจทย์ใหญ่มันอยู่หลังการเลือกตั้ง โดยเฉพาะในช่วงปี 2562-2563 ที่เป็นรอยต่อทางการเมือง เมื่อรู้ว่าปัญหากำลังจะเกิดขึ้น ขอถามว่า มีใครบอกได้หรือไม่หลังการเลือกตั้งจะไม่เกิดวิกฤติหากไม่พูดคุยตกลงเรื่องใหญ่ วิกฤตินี้จะนำไปสู่ความสูญเสีย,ทีมข่าวการเมือง ถามว่า ในกระดานการเมืองต้องชวนฝ่ายใดมาคุยกันบ้าง นายจตุพร บอกว่า ทุกฝ่ายในบ้านเมืองนี้ที่เป็นคู่ขัดแย้ง เพื่อหาทางหยุดความตายอันเกิดจากวิกฤติให้ได้ อะไรก็ตามที่ทำได้ผมขอทำก่อนแบบสุดความสามารถ ที่เหลือเป็นเรื่องชะตากรรม,ตอนนี้เราทำได้โดยหันหน้ามาคุยให้ตกผลึก บ้านเมืองถึงจะเดินไปได้ ไม่เช่นนั้นเกรงว่าทหารและนักการเมืองจะกลายเป็นฝ่ายที่ไม่มีความชอบธรรม จนเกิดวิกฤติศรัทธาสังคมไทย เป็นสิ่งที่น่ากลัว,หลายฝ่ายยังมองว่าคู่ขัดแย้งระหว่างตระกูลชินวัตรกับกองทัพต้องคุยกัน นายจตุพร บอกว่า วันนี้ความขัดแย้งจริงๆคือความเดือดร้อนของประชาชน ซึ่งรอวันแก้ไข เป็นปัญหาความขัดแย้งที่ใหญ่ที่สุด,เรื่องบุคคลไม่ว่าปัจจุบันหรืออดีตเกิดหลังความเดือดร้อนของประชาชน อย่างที่บอกอย่าพยายามนึกถึงชื่อบุคคลเพื่อแก้ไขปัญหาความขัดแย้ง ขอให้ทุกฝ่ายวางชื่อตัวบุคคลไว้ก่อน ไม่เช่นนั้นมันจะเดินต่อไปไม่ได้ ตามหลักการต้องเอาความเดือดร้อนของประชาชนเป็นตัวตั้ง, ,ข้อเสนอนี้จะไปขัดแย้งกลุ่มผลประโยชน์หากินกับความขัดแย้ง นายจตุพร บอกว่า เวลาปกติอาจจะมีคนหาประโยชน์จากตรงนี้ แต่วันนี้ประเทศไทยบอบช้ำเกินกว่าที่ใครจะมาหาประโยชน์ ถึงเวลาต้องเยียวยาประเทศ,ถ้าใครยังคิดหาผลประโยชน์จากความขัดแย้ง มันเป็นความเห็นแก่ตัวมาก,วันนี้ขอให้เอาบ้านเมืองเป็นที่ตั้ง ถึงจะสามารถแก้ปัญหาทุกอย่างได้ ถ้าชาติอยู่ได้ตัวเองก็อยู่ได้,ทีมข่าวการเมือง ถามว่า พรรคการเมืองคู่ขัดแย้งควรทำอย่างไร นายจตุพร บอกว่า พรรคการเมืองจะยืนอยู่ซีกใดต้องเป็นนักประชาธิปไตย ไม่ใช่นักเลือกตั้ง ถ้าตราบใดเป็นนักเลือกตั้งก็ก้าวไม่พ้นวงจรอุบาทว์ มีการเลือกตั้ง ถูกยึดอำนาจ ประชาชนบาดเจ็บล้มตาย แล้วก็มีการเลือกตั้ง,จังหวะนี้ทั้งพรรคการเมือง นักการเมืองเจอหนักกว่าทุกครั้งถูกมองว่าที่เคลื่อนไหวอยู่เป็นไปตามที่เขากล่าวหา จนสังคมไทยเป็นโรคกลัวความไม่สงบ ปกติตอนปลายของรัฐประหารนักการเมืองจะเต็มไปด้วยความหวัง,ถ้านักการเมืองหรือกลุ่มการเมืองบางกลุ่มที่กำลังจะเป็นพรรคการเมือง ไม่ปรับเปลี่ยน ผมว่าการเลือกตั้งจะเป็นเรื่องที่ยากลำบาก และจะเป็นความชอบธรรมที่ถูกยิบยกขึ้นมา,เปรียบเหมือน ตาอิน กับ ตานา ยังทะเลาะกันไม่เลิก มันยังเป็นเวลาของ ตาอยู่,ตาอิน กับ ตานา ย่อมไม่มีโอกาสได้กลับเข้ามา,ใครจะเป็นฝ่ายจุดชนวนปรองดองให้ทุกฝ่ายหันหน้ามาพูดคุยหาทางป้องกันไม่ให้เกิดวิกฤติหลังการเลือกตั้ง นายจตุพร บอกว่าขอเริ่มจากตัวเองก่อน และในฐานะเป็นคู่ขัดแย้งคงไม่มีศักยภาพพอที่จะชวนใครมาพูดคุย, ,แต่วันหนึ่งคนที่มีหน้าที่ต้องรับผิดชอบก็ต้องทำ เชื่อว่าทุกคนจะให้ความร่วมมือ,ใครที่เห็นด้วยกับข้อเสนอก็ช่วยนำไปคิดต่อ เราเป็นคนไทยต้องคุยกันได้,วันนี้มันไม่ใช่เรื่องของการแข่งขัน แต่เป็นการฉีดวัคซีนเพื่อยุติความตายที่อยู่ข้างหน้า,ทีมข่าวการเมือง ถามว่าไอเดียที่เสนอไปได้พูดคุยกับกลุ่มต่างๆแล้วได้คำตอบรับอย่างไร นายจตุพร บอกว่า เห็นพ้องด้วยจำนวนมาก ว่าจะหาทางออกของบ้านเมืองในอนาคตร่วมกัน, ,ฉะนั้นวันนี้ถึงเวลาที่ทุกฝ่ายควรคุยให้จบตกผลึกก่อนเลือกตั้ง, ,เพื่อหาทางออกให้ประเทศไทย,ไม่ให้บ้านเมืองบอบช้ำมากกว่านี้.,ทีมการเมือง
ตอนนี้เราทำได้โดยหันหน้ามาคุยให้ตกผลึก บ้านเมืองถึงจะเดินไปได้ ไม่เช่นนั้นเกรงว่าทหารและนักการเมืองจะกลายเป็นฝ่ายที่ไม่มีความชอบธรรม จนเกิดวิกฤติศรัทธาสังคมไทย เป็นสิ่งที่น่ากลัว
เลือกตั้ง,โรดแม็ป,พรรคการเมือง,วิเคราะห์การเมือง,ทีมการเมือง